
ΠΟΛΕΟΔΟΜΙΑ 

ΔΙΑΤΑΓΜΑΤΑ 


Χαρακτηρισμός ως παραδοσιακού τμήματος της πόλης του Ναυπλίου 

(ν. Αργολίδος) και καθορισμός ειδικών όρων και περιορισμών δόμη¬ 
σης αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάςεις του ν. δ/τος της 17.7.1923 «Περί σχεδίων πόλεων 
κ.λπ.», όπως μεταγενέστερα τροποποιήθηκαν και συμπληρώθηκαν και 
ειδικότερα τα άρθρα 9 και 11. 

2. Τις διατάξεις του ν. 1577/1985 «Γενικός Οικοδομικός Κανονι¬ 
σμός» (ΦΕΚ 210/Α) και ειδικότερα τα άρθρα 3 και 4 (παρ. 1). 

3. Την υπ’ αριθ. Τ. 1291/1987 απόφαση του Πρωθυπουργού «Σύ¬ 
σταση θέσης Αναπληρωτή Υπουργού στα Υπουργεία Εξωτερικών, 
Εθνικής Άμυνας, Περιβάλλοντος, Χωροταξίας και Δημοσίων Έργων, 
Μεταφορών και Επικοινωνιών και Υφυπουργού στο Υπουργείο Εθνικής 
Οικονομίας» (ΦΕΚ 526/Β). 

4. Την υπ’ αριθ. Υ. 1436/1987 απόφαση του Πρωθυπουργού «Κα¬ 
θορισμός αρμοδιοτήτων του Αναπληρωτή Υπουργού Περιβάλλοντος, 
Χωροταξίας και Δημοσίων Έργων Μανόλη Παπαστεφανάκι» (ΦΕΚ 
549/Β). 

5. Τα υπ’ αριθ. 14507/588/12.2.1987 και 33617/2261/ 
27.5.1987 έγγραφα της Διεύθυνσης Παραδοσιακών Οικισμών και Πε¬ 
ριβάλλοντος (Γ7) προς το δήμο Ναυπλιέων και το ότι πέρασε άπρακτη η 
προθεσμία της παραγρ. 1 του άρθρου 4 του ν. 1577/1985. 

6. Τις από 11.2.1987 και 29.6.1987 εισηγήσεις - εκθέσεις της 
Διεύθυνσης Παραδοσιακών Οικισμών και Περιβάλλοντος (Γ7). 

7. Την υπ’ αριθ. 195/1987 γνωμοδότηση του Κεντρικού Συμβου¬ 
λίου Χωροταξίας, Οικισμού και Περιβάλλοντος. 

8. Τις υπ’ αριθ. 140/1988 και 749/1988 γνωμοδοτήσεις του Συμ¬ 
βουλίου της Επικράτειας, με πρόταση του Αναπληρωτή Υπουργού Πε¬ 
ριβάλλοντος, Χωροταξίας και Δημοσίων Έργων, αποφασίζουμε: 

Άρθρο 1 

Χαρακτηρίζεται ως παραδοσιακό τμήμα της πόλης του Ναυπλίου, 
όπως τα όριά του φαίνονται με μαύρη εστιγμένη γραμμή στο σχετικό 
πρωτότυπο διάγραμμα σε κλίμακα 1:5000, που Θεωρήθηκε από τον 
Προϊστάμενο της Διεύθυνσης Τοπογραφικών Εφαρμογών με την υπ’ 
αριθ. 79284/1988 πράξη και που συνοπτικό του αντίτυπο δημοσιεύε¬ 
ται με το παρόν διάταγμα. 

Άρθρο 2 

Οι όροι και περιορισμοί δόμησης των οικοπέδων, που βρίσκονται μέσα 
στα όρια του παραδοσιακού τμήματος της πόλης του Ναυπλίου, όπως 
αυτό καθορίζεται με την προηγούμενη παράγραφο καθορίζονται ως 
εξής: 

Ια. Άρτια και οικοδομήσιμα είναι τα οικόπεδα εφόσον έχουν: 

Ελάχιστο πρόσωπο σε κοινόχρηστο χώρο δέκα (10) μέτρα και 


Ελάχιστο εμβαδόν διακόσια (200) τετρ. μέτρα, 
β. Κατά παρέκκλιση της προηγούμενης περίπτωσης (α) άρτια και οι¬ 
κοδομήσιμα θεωρούνται τα οικόπεδα, τα οποία κατά την ημερομηνία 
δημοσίευσης του παρόντος διατάγματος ήταν άρτια και οικοδομήσιμα 
σύμφωνα με τις διατάξεις του άρθρου 3 του από 13.5.1969 β. δ/τος 
«Περί αναθεωρήσεως των όρων και περιορισμών δομήσεως των οικοπέ¬ 
δων και περί ύψους των οικοδομών του ρυμοτομικού σχεδίου Ναυπλίου» 
(ΦΕΚ 105/Δ). 

2. Το μέγιστο ποσοστό κάλυψης των οικοπέδων, ο συντελεστής δό¬ 
μησης αυτών, το μέγιστο ύψος των οικοδομών και ο αριθμός των ορό¬ 
φων ορίζεται κατά τομείς Α και Β όπως τα όριά τους καθορίζονται με 
μαύρη διακεκομμένη γραμμή στα δύο (2) σχετικά πρωτότυπα διαγράμ¬ 
ματα σε κλίμακα 1:1000, που θεωρήθηκαν από τον Προϊστάμενο της 
Διεύθυνσης Τοπογραφικών Εφαρμογών με την υπ’ αριθ. 79284/1988 
πράξη του και που συνοπτικά τους αντίτυπα δημοσιεύονται με το παρόν 
διάταγμα, ως εξής: 

α) Τομέας Α 

Συντελεστής δόμησης: 2,10 
Ποσοστό κάλυψης: 90% 

Αριθμός ορόφων: τρεις (3) 

Μέγιστο ύψος έντεκα και μισό (11,50) μέτρα συμπεριλαμβανομένης 
και της στέγης. 

Ειδικότερα για το Ο.Τ,. 104 (χώρος εκπαίδευσης) ορίζονται οι πα¬ 
ρακάτω ειδικοί όροι δόμησης: 

Συντελεστής δόμησης: 0,6 
Ποσοστό κάλυψης: 70% 

Αριθμός ορόφων: δύο (2) 

Μέγιστο ύψος: οκτώμισυ (8,5) μέτρα 

Απόσταση των κτιρίων από τις ρυμοτομικές γραμμές: πέντε (5) μέ¬ 
τρα. 

β) Τομέας Β 

Συντελεστής δόμησης: 1,2 
Ποσοστό κάλυψης: 80%. 

Αριθμός ορόφων: δύο (2) 

Μέγιστο ύψος οκτώ και μισό (8,5) μέτρα συμπεριλαμβανομένης και 
της στέγης. Λόγω μεγάλης κλίσης του εδάφους επιτρέπεται μόνο η μία 
πλευρά του κτιρίου να έχει ύψος δέκα (10) μέτρα συμπεριλαμβανομένης 
και της στέγης. 

3. Επιτρέπεται η κατασκευή μεσοπατώματος και σοφίτας χωρίς 
υπέρβαση του συντελεστή δόμησης και του μέγιστου ύψους του κτιρίου. 

4. Η τοποθέτηση του κτιρίου μέσα στο οικόπεδο γίνεται έτσι ώστε: 
α. Να μην βλάπτεται ο πολεοδομικός ιστός του οικισμού. 

β. Να προστατεύονται βασικά σημεία θέας των κοινοχρήστων χώ¬ 
ρων. 

γ. Να προστατεύεται κατά το δυνατόν η θέα των όμορων οικοπέδων, 
δ. Να μην διαμορφώνονται υποβαθμισμένοι ελεύθεροι χώροι ανά¬ 
μεσα σε όμορες ιδιοκτησίες. 

5. Απαγορεύεται η κατασκευή κτιρίων επί υποστηλωμάτων (ΡΙΕΟ- 
ΤΙ5). 

6. Απαγορεύεται η κατασκευή πρόχειρων και ευτελών κατασκευών 

και γενικά κατασκευών που είναι αντίθετες προς τον αρχιτεκτονικό χα¬ 
ρακτήρα της περιοχής. 

7. Τα κτίρια καλύπτονται με κεκλιμένη στέγη κρεμοσκεπή με μέγι- 
στη κλίση 30%, που δεν καλύπτει υποχρεωτικά το σύνολο της επιφά¬ 
νειας του δώματος, ώστε να είναι δυνατή η διαμόρφωση μικρού δώμα¬ 
τος (ταράτσας) κατά τα παραδοσιακά πρότυπα. 

Η κατασκευή της στέγης και της επικεράμωσής της ολοκληρώνεται 
αμέσως μετά την αποπεράτωση της κατασκευής του φέροντος οργανι¬ 
σμού του κτιρίου και πριν την εκτέλεση οποιασδήποτε άλλης οικοδομι- 
κής εργασίας. Η κατασκευή της είναι υποχρεωτική έστω και αν επάνω 
από το κατασκευαζόμενο τμήμα της οικοδομής προβλέπεται στο μέλλον 
η κατασκευή επιπλέον ορόφου. 

8. Η Επιτροπή Πολεοδομικού και Αρχιτεκτονικού Ελέγχου (ΕΠΑΕ) 
εγκρίνει τη θέση του κτιρίου στο οικόπεδο, τη σύνθεση των όγκων του 
και επιβάλλει επιπλέον περιορισμούς ως προς την κλίμακα του όγκου 
του κτιρίου, με τη διάσπασή του σε περισσότερα του ενός κτίρια, ώστε να 
προστατεύονται και να αναδεικνύονται τα υπάρχοντα όμορα παραδο¬ 
σιακά κτίρια. 

Επίσης η ΕΠΑΕ εγκρίνει την αρχιτεκτονική μορφή των όψεων των 
κτιρίων και τη διαμόρφωση των ελεύθερων χώρων, λαμβάνοντας 
υπόψη τα γειτονικά (σύγχρονα και παραδοσιακά) κτίρια και γενικά τον 
αρχιτεκτονικό χαρακτήρα του περιβάλλοντος στον οποίο εντάσσεται το 
κτίριο (κλίμακα κτιρίου, αναλογίες των επί μέρους στοιχείων, χρησιμο¬ 
ποιούμενα υλικά, μέθοδο κατασκευής, χρωματική επεξεργασία). 

9. Δεν επιτρέπεται η τοποθέτηση φωτεινών επιγραφών ή διαφημί¬ 
σεων σε οποιαδήποτε θέση του κτιρίου, στις περιφράξεις καθώς και σε 
ικριώματα μέσα στο χώρο του οικοπέδου ή μπροστά από αυτό. Δεν επι¬ 
τρέπεται επίσης η τοποθέτηση επιγραφών ή διαφημίσεων σε κοινόχρη¬ 
στους χώρους, σε δένδρα ή σε στύλους. Επιτρέπονται μόνον οι περιορι¬ 
σμένων διαστάσεων επιγραφές που πληροφορούν για τυχόν χρήση των 
χώρων των κτιρίων, εφόσον αυτές δεν καλύπτουν και δεν παραμορφώ¬ 
νουν αρχιτεκτονικά και ρυθμολογικά στοιχεία των κτιρίων (στηθαία, 
εξώστες, παραστάδες, αετώματα, γείσα). 

10. Για οποιαδήποτε οικοδομική εργασία (ανέγερση νέου κτιρίου, 
κατεδάφιση ετοιμορρόπου ή μη κτιρίου, επισκευή, αποκατάσταση, προ¬ 
σθήκη, καθαίρεση στοιχείων, διαμόρφωση του φυσικού περιβάλλοντος 
χώρου) και για την τοποθέτηση επιγραφών απαιτείται έγκριση από την 
ΕΠΑΕ μετά από αίτηση των ενδιαφερομένων που συνοδεύεται από τα 
απαρραίτητα στοιχεία και φωτογραφίες. Η ΕΠΑΕ μπορεί να προεγκρί- 
νει, πριν από την οριστική μελέτη, προμελέτες ή να δώσει σχετικές οδη¬ 
γίες για τα θέματα που της υποβάλλονται. 

11. Κάθε εργασία διαμόρφωσης κοινόχρηστων χώρων που εκτελεί- 
ται από τη δημοτική αρχή εγκρίνεται προηγουμένως από την ΕΠΑΕ 
και εναρμονίζεται με την υφιστάμενη φυσιογνωμία της περιοχής. 

12. Η ανέγερση δημοσίων ή δημοτικών κτιρίων ή κτιρίων Οργανι¬ 
σμών ή νομικών προσώπων δημοσίου ή ιδιωτικού δικαίου ή του 
Ο.Δ.Ε.Π. και άλλων διέπεται από τους κανόνες του παρόντος διατάγ¬ 
ματος και πραγματοποιείται μετά από έγκριση της ΕΠΑΕ. 

13α. Επιτρέπεται η αναστήλωση ερειπωμένων κτισμάτων έστω και 
αν οι απαιτούμενες εργασίες αντίκεινται στις διατάξεις του παρόντος 
διατάγματος. 

Η αναστήλωση επιτρέπεται ύστερα από τεκμηριωμένη έρευνα που 
αποδεικνύει την ακριβή μορφή του κτίσματος μετά από έγκριση της 
σχετικής μελέτης από το Υπουργείο Πολιτισμού. 

β. Σε περίπτωση αποκατάστασης χαρακτηρισμένου ή χαρακτηριζο- 
μένου ως διατηρητέου κτιρίου, που έχει υποστεί μεγάλες αλλοιώσεις και 
υπάρχουν ανεπαρκή στοιχεία για το ίδιο το κτίριο, πρέπει να λαμβάνεται 
υπόψη η βασική αρχιτεκτονική σύνθεση και η συγγενής μορφολογία και 
τεχνολογία των όψεων των κτιρίων της περιοχής. 

γ. Αιτήσεις για ανέγερση νέων κτιρίων σε οικόπεδα που υπάρχουν 
κτίρια της προηγούμενης περίπτωσης β και για προσθήκες στα κτίρια 
αυτά, αποατέλλονται από την πολεοδομική υπηρεσία στην αρμόδια υπη¬ 
ρεσία του Υπουργείου Περιβάλλοντος, Χωροταξίας και Δημοσίων Έρ¬ 
γων με γνώμη της ΕΠΑΕ, για ειδικές ρυθμίσεις σύμφωνα με την πα- 
ράγρ. 2 του άρθρου 4 του ν. 1577/1985 «ΓΟΚ» εφόσον δεν παραβλά¬ 
πτεται το διατηρητέο κτίριο και ο χώρος που το περιβάλλει. 

δ. Κατ’ εξαίρεση από το προηγούμενο εδάφιο και με σύμφωνη γνώμη 
της ΕΠΑΕ επιτρέπονται προσθήκες κατ’ επέκταση διατηρητέου κτιρίου 
περιορισμένων διαστάσεων, εφόσον κριθούν απαραίτητες για τη λειτουρ¬ 
γική εξυπηρέτηση του κτιρίου. 

ε. Δεν επιτρέπεται η τοποθέτηση φωτεινών επιγραφών και διαφημί¬ 
σεων στα χαρακτηριζόμενα ως διατηρητέα κτίρια. Επιτρέπονται μόνο οι 
περιορισμένων διαστάσεων επιγραφές που πληροφορούν για τυχόν 


χρήση των χώρων των κτιρίων. 

Κατ’ εξαίρεση επιτρέπεται η τοποθέτηση φωτεινών επιγραφών στο 
στο Ισόγειο καταστημάτων που αναφέρονται αποκλειστικά όνομα και 
στο αντικείμενο των εργασιών τους. Οι φωτεινές επιγραφές στα ισόγεια 
των καταστημάτων έστω και αν τοποθετούνται μέσα στις προσθήκες 
έχουν χρώμα λευκό ή κίτρινο, σταθερό και συνεχές και αποτελούνται 
από μεμονωμένα στοιχεία γράμματα, αριθμούς. 

στ. Για οποιαδήποτε οικοδομική εργασία στο εξωτερικό και εσωτε¬ 
ρικό των διατηρητέων κτιρίων και στο χώρο που τα περιβάλλει καθώς 
και για την τοποθέτηση επιγραφών, απαιτείται η έγκριση της ΕΠΑΕ. 

14α. Στην εκτός σχεδίου περιοχή που βρίσκεται μέσα στα όρια του 
παραδοσιακού τμήματος της πόλης του Ναυπλίου επιτρέπεται μόνο η 
γεωργική χρήση της γης με την εποπτεία της αρμόδιας υπηρεσίας του 
Υπουργείου Πολιτισμού. 

β. Το κατώτατο όριο κατάτμησης των γηπέδων ορίζεται σε 20.000 
τ.μ. 

γ. Στην περιοχή αυτή επιτρέπεται η ανέγερση μόνο μικρών κτισμά- 
των (αποθηκών) μεγίστης επιφάνειας έξι (6) τ.μ. που εξυπηρετούν απο¬ 
κλειστικά και μόνο τις ανάγκες που προέρχονται από την γεωργική 
χρήση της γης, σε γήπεδα εμβαδού τουλάχιστον 4.000 τ.μ. και σε από¬ 
σταση από τα τείχη των αρχαιολογικών μνημείων τουλάχιστον 80 μέ¬ 
τρων και μόνον όταν δεν υπάρχει άλλο οποιουδήποτε είδους κτίσμα 
μέσα στο ίδιο γήπεδο. 

- Τα παραπάνω κτίσματα (αποθήκες) καλύπτονται υποχρεωτικά 
από κεκλιμένη στέγη που επικαλύπτεται από κεραμίδια βυζαντινού τύ¬ 
που. 

- Η κλίση της στέγης ορίζεται από 22 έως 25%. 

- Το μέγιστο ολικό ύψος των αποθηκών ορίζεται σε 2,50 μ. μετρού- 
μενο στο υψηλότερο σημείο της κεκλιμένης στέγης από τη φυσική 
στάθμη του περιβάλλοντος το κτίσμα εδάφους, σε όλες τις όψεις του κτί¬ 
σματος. 

- Οι εξωτερικοί τοίχοι των αποθηκών κατασκευάζονται είτε από εμ¬ 
φανή φυσική πέτρα αρμολογημένη είτε από οποιοδήποτε άλλο υλικό, 
οπότε επιχρίζονται με αδρό κονύαμα λευκού χρώματος. 

- Τα κουφώματα είναι ξύλινα καρφωτά. 

- Απαγορεύεται η κατασκευή υπογείου κάτω από τις αποθήκες και η 
κατασκευή οποιουδήποτε υπόγειου χώρου. 

- Απαγορεύονται επίσης οποιουδήποτε είδους και έκτασης επεμβά¬ 
σεις στο χώρο αυτό, όπως οδοποιεία, εγκατάσταση πυλώνων ηλεκτρι¬ 
κού ρεύματος υψηλής τάσεως ή τεχνικών έργων οποιασδήποτε υποδο¬ 
μής και έκτασης και γενικά η εκτέλεση εργασιών και δημιουργία εγκα¬ 
ταστάσεων, που αλλοιώνουν το φυσικό περιβάλλον, εκτός των αναφερο- 
μένων στο δεύτερο εδάφιο της παρακάτω περίπτωσης (δ). 

Επίσης από τις παραπάνω απαγορεύσεις εξαιρούνται έργα που έχουν 
σχέση με την εθνική ασφάλεια και είναι απαραίτητη οπωσδήποτε στο 
χώρο αυτόν η εκτέλεσή τους. 

Τα έργα αυτά εκτελούνται μετά από έγκριση των σχετικών μελετών 
από τις αρμόδιες υπηρεσίες του Υπουργείου Πολιτισμού και του Υπουρ¬ 
γείου Περιβάλλοντος, Χωροταξίας και Δημοσίων Έργων. 

δ. Στα νομίμως υφιστάμενα κτίρια που βρίσκονται στην παραπάνω 
περιοχή απαγορεύεται οποιαδήποτε προσθήκη. Επιτρέπονται όμως επι¬ 
σκευές μόνο για λόγους υγιεινής και ασφάλειας κατόπιν αδείας της πο- 
λεοδομικής αρχής μετά από έγκριση της αρμόδιας υπηρεσίας του 
Υπουργείου Πολιτισμού. 

Επιτρέπεται επίσης η διαμόρφωση των ελεύθερων χώρων μετά από 
έγκριση της μελέτης από την αρμόδια υπηρεσία του Υπουργείου Πολιτι¬ 
σμού και την έκδοση σχετικής αδείας από την πολεοδομική αρχή. 

Άρθρο 3 
Χρήσεις γης 

1. Πέραν των καθοριζομένων από το εγκεκριμένο ρυμοτομικό σχέδιο 
χώρων για ειδικές χρήσεις, καθορίζονται χρήσεις γης κατά τομείς Α και 
Β όπως αυτοί προσδιορίζονται στην παράγρ. 2 του άρθρου 2 του παρό¬ 
ντος διατάγματος ως εξής: 

Τομέας Α 

Γενική κατοικία που περιλαμβάνει: 
α) κατοικίες 

β) στέγη ελευθέρων επαγγελματιών, μη οχλούσα 
γ) εμπορικά κτίρια 
δ) πολιτιστικά κτίρια 

ε) κτίρια που στεγάζουν δημόσιες υπηρεσίες του δήμου ή γραφεία 

Οι κατοικίες καταλαμβάνουν υποχρεωτικά το κτίριο τουλάχιστον 
από τον Ιο όροφο και άνω. 

Η στέγη ελεύθερων επαγγελματιών μπορεί να καταλαμβάνει και τον 
Ιο όροφο του κτιρίου, μόνον εφόσον συνδυάζεται με την κατοικία του 
επαγγελματία. 

Ειδικά οι χρήσεις που αναφέρονται με τα στοιχεία (δ) και (ε) είναι δυ¬ 
νατόν να καταλαμβάνουν όλο το κτίριο. 

Ειδικότερα για τα κτίρια που έχουν πρόσωπο στις οδούς Μιαούλη, 
Παπανικολάου και Μπουμπουλίνας καθώς και στα κτίρια που έχουν 
πρόσωπο στην πλατεία Συντάγματος, επιτρέπονται πλην των παρα¬ 
πάνω αναφερομένων χρήσεων και οι παρακάτω επιπλέον χρήσεις: 

- καφενεία 

- ζαχαροπλαστεία 

- εστιατόρια και 

- ταβέρνες 

Οι επιπλέον χρήσεις επιτρέπονται μόνον στα ισόγεια των κτιρίων και 
απαγορεύεται να έχουν εγκαταστάσεις μουσικής με ενισχυτές του ήχου. 

Τομέας Β 

Αμιγής κατοικία που περιλαμβάνει: 

α) κατοικίες 

β) στέγη ελευθέρων επαγγελματιών, μη οχλούσα, εφόσον αυτή συν¬ 
δυάζεται με κατοικία. 

2. Κοινόχρηστοι χώροι: Αφορούν την παραμονή, αναψυχή και διακί¬ 
νηση πεζών και τροχοφόρων όπως, πεζοδρόμια, πεζόδρομοι, δρόμοι, 
πλατείες, πάρκα, παιδικές χαρές, γωνιές πρασίνου. Στους παραπάνω 
χώρους επιτρέπεται η κατασκευή περιπτέρων, στέγαστρων, παγκακιών 
και λοιπών απλών εγκαταστάσεων για την εξυπηρέτηση του κοινού, κα¬ 
τόπιν οικοδομικής άδειας και με έγκριση της ΕΠΑΕ. 

3α. Υφιστάμενες χρήσεις που δεν προβλέπονται από τις παραπάνω 


διατάξεις και λειτουργούν νόμιμα κατά τη δημοσίευση του παρόντος 
διατάγματος παραμένουν, μετά από γνωμοδότησή της ΕΠΑΕ και του 
δήμου, ότι δεν αποτελούν πηγή όχλησης για το περιβάλλον, την κυκλο¬ 
φορία και ιδιαίτερα για την κατοικία, εφόσον διαθέτουν κατάλληλο γι’ 
αυτές χώρο, όπως ορίζουν οι σχετικές πολεοδομικές και ειδικές διατά¬ 
ξεις. Οι χώροι στους οποίους στεγάζονται οι παραπάνω χρήσεις απαγο¬ 
ρεύεται να επεκταθούν, επιτρέπεται όμως να μεταβιβάζονται ή να ενοι¬ 
κιάζονται σε νέο χρήστη, διατηρώντας την ίδια (κατά παρέκκλιση) 
χρήση. 

β. Επιτρέπεται κατά παρέκκλιση η χορήγηση άδειας λειτουργίας επι¬ 
χείρησης, εφόσον πληρούνται οι ειδικές για την εγκατάσταση της χρή¬ 
σης διατάξεις και προ της δημοσίευσης του παρόντος διατάγματος, έχει 
εκδοθεί άδεια έναρξης άσκησης επιτηδεύματος και έχει διαμορφωθεί ο 
χώρος για τη συγκεκριμένη χρήση με άδεια της αρμόδιας υπηρεσίας 
της Πολεοδομίας. 

Άρθρο 4 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Αναπληρωτή Υπουργό Περιβάλλοντος, Χωροταξίας και Δημο¬ 
σίων Έργων, αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 30 Δεκεμβρίου 1988 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜΟΣΙΩΝ ΕΡΓΩΝ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 

